Document ID: 32014R0700

REGOLAMENT TA' IMPLIMENTAZZJONI TAL-KUMMISSJONI (UE) Nru 700/2014
tal-24 ta' Ġunju 2014
li jemenda r- Regolament (UE) Nru 686/2012 fir-rigward l-Istat Membru relatur għas-sustanza attiva dimetomorf
(Test b'rilevanza għaż-ŻEE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament (KE) Nru 1107/2009 tal-Parlament Ewropew u tal-Kunsill tal-21 ta' Ottubru 2009 dwar it-tqegħid fis-suq ta' prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (1), u b'mod partikolari l-Artikolu 19 tiegħu,
Billi:
(1)
Ir-Regolament ta' Implimentazzjoni tal-Kummissjoni (UE) Nru 686/2012 (2) jassenja l-proċess ta' evalwazzjoni għall-finijiet tal-proċeduri tat-tiġdid lill-Istati Membri filwaqt li jinħatru għal kull sustanza attiva relatur u korelatur għal sustanzi attivi li l-approvazzjoni tagħhom tiskadi fil-31 ta' Diċembru 2018. Fuq talba tal-applikant, u bi qbil mal-Istati Membri kkonċernati huwa meqjus neċessarju li jinbidel l-Istat Membru relatur għad-dimetomorf filwaqt li jiġi rispettat il-bilanċ fir-rigward tad-distribuzzjoni tar-responsabbiltajiet u l-ħidma bejn l-Istati Membri. L-evalwazzjoni għall-finijiet tal-proċeduri tat-tiġdid għad-dimetomorf minn issa' l quddiem għandhom jiġu allokati lill-Pajjiżi l-Baxxi.
(2)
Għalhekk, ir-Regolament ta' Implimentazzjoni (UE) Nru 686/2012 għandu jiġi emendat kif xieraq.
(3)
Il-miżuri stipulati f'dan ir-Regolament huma skont l-opinjoni tal-Kumitat Permanenti għall-Katina Alimentari u s-Saħħa tal-Annimali,
ADOTTAT DAN IR-REGOLAMENT:
Artikolu 1
Fl-Anness tar-Regolament ta' Implimentazzjoni (UE) Nru 686/2012, l-entrata għas-sustanza attiva dimetomorf tinbidel b'dan li ġej:
“Dimetomorf
NL
DE”
Artikolu 2
Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f' Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, l-24 ta' Ġunju 2014.

Labels: 18
1
6